Рихьуни
Ри́хьуни, яги Иргьа́н () ккола Дагъистан жумгьурияталъул Унсоколо районалъул росу.

Этимология
Ри́хьуни букIа, Иргьа́н букIа – цониги рагIуе лъаяца чIчIезабураб этимология гьечIо, амма гьел рагIаби авар (яги аваргун-гIанди) рукIин хIакъаб жо буго. Хьиндаллъуда ругел росабазул цIарал гIемерисеб бутIа лIугIула V сериядул локативазда («жаниб, жанибхун»), гьаниб – V серия. Гьебги кIиго батIияб буго: бигьагояб (-б/-в/-й/-р < *=) ва кIижубараб (-nV- + *=, цIале: -ни-б, -но-б ва гь.ц.). Суффикс -nV букIине бегьула *= гьечIогоги (рорце: къотIно́, чохьо́ни ва гь.ц.), гьедингоял руго Хьиндалазул некIсиял бакIицIаралги: Ри́хьу-ни, Хъара́-ни, Зира́-ни, ГьаркIа́су-ни, Гьара́кIу-ни. Гьелда рекъон, Ри́хьуни абураб рагIиги авараб ккола, амма кьолбол магIна унго кинабали лъазе захIматаб буго. Авар мацIалда рихь абураб рагIуца кьола гьал магIнаби: 1) бидурихь, би жанисан чвахулеб букIунеб къаркъаладулI бугеб мащу 2) хIайваназул гIавратлогол цIар 3) =ихь- «бер балагьун щиб букIаниги цебетIамизе, цебелъезе» кьолбодасан бачIараб р-ихь- абураб яги масдар, яги цIарубакI. Бачине бегьула лъабабилеб момент: гьелда рекъон, Ри́хьуни-дул магIна ккола «бихьулеб жаниблъи [яги росу]», амма нилIеда лъазе ккола Рихьуни бакIалда аварацацин Иргьанинги абулеблъи (яги абулебанлъи). ЛъарагIгун-турказ тIибитIизабулеб буго мекъаб гипотеза, гьазул рагIи кколин гьебан абун, амма гьезда киданиги бичIчIичIо жал мекъ рукIине бегьулин абураб жо: гьаб кьибилгицин бачIине бегьула аваргун-гIанди мацIаздасан. Авараб гIор абураб рагIи лIугьун буго протоаваргун-гIанди мацIадул кьолбодасан, амма гIанди мацIцIазул магIна батIияб ккола – «магIданлъи; магIданлъим» (масала: тIинд. reha < *rihV), гьелда рекъон *ʔirhV-n(V) < *rihV-, «магIданлъим бугеб бакI» магIнагун. Гьебни гьереси гьабизе бегьилаан, амма рихьундерил магърибгун-шималияб рахъалда буго гьабсагIалъгицин reha бугеб бакI. Церегоялдаса нахъе гьенибе хьвадулаан тIолго Хьиндаллъи. Генуса, ГъеникIкIалал тIалъудаса Щугъире рачунеб, гендерил умумуца гIуцIцIараб нухдацин цIар буго Иргьа́нс-Ну́хал абун. Рихьуни букIине бегьула аварабураб *rVhV абураб рагIи. Гьедингояб ккола гIанди́ абурабги – гIандияб *Gʷan- абураб рагIудаса бачIараб.

Ракьхъвай 
Росу ккола АваргІорул рагІалда, районалъул центр Унсоколо росдадаса жанубиябгун-бакъбаккулл рахъалдехун 18 км рикІкІад.

Халкъалъул къадар 
 РикIкIун вуго 1.8  азарго чи (2002) соналъ.
 Аваразул (магIарулазул) росо.

Тарих 
 Гьеб букІана (ХIХ гІасруялъ) росдал жамгІияталъул центрлъун.
 ТІубанго биххун букІана (1970) соналъ ккараб ракь багъариялъул хІасилалда.

2008 соналъ Рихьуни хІоралда гъоркье ккун росу тІерхьана, гІадамалин абуни ЦІияб Рихьуни росулIе гочинаруна.

Росдал тарихиял бакІал 
 Бронзадул мехалъ букІараб ракьукь бугеб нохъо.

ХIужаби

Ссылкаби 
 Унцукульский район на сайте Президента Республики Дагестан 
 Топографические карты K-38-XI — 1 : 200 000
 Почтовые индексы и коды ОКАТО — Унцукульский район …
 Коды ОКАТО — Унцукульский район

Адабият 
 Дагестанская АССР: Административно-территориальное деление. — Махачкала: Дагестанское кн. изд-во, 1966.
 Дагестанская АССР: Административно-территориальное деление. — Махачкала: Дагестанское кн. изд-во, 1980.

Дагъистаналъул мухъал